**LAUKAAN MARTAT 10 VUOTTA**

Laukaan Marttayhdistyksen 10-vuotishistoriikki Laatinut Irja Arkela:

Tämän yhdistyksen toiminta on alkanut kukkasista. Useamman kerran oli Marttapiiriliiton toimesta yritetty perustaa tänne Marttayhdistystä, mutta tuloksetta. Sitten Marttapiiriliittoilmoitti sanomalehdessä, että Osuuspankin kokoushuoneessa on 5 päivänä marraskuuta 1970 tilaisuus, jossa esitellään kuivia kukkia ja niistä tehtyjä kukkalaitteita. Tämä ilmoitus oli niin tehokas, että paikalle tuli 13 henkilöä, jotka olivat suostuvaisia Marttayhdistyksen perustamiseen ja niin yhdistys perustettiin. Perustajina olivat Marttapiiriliiton puheenjohtaja Pirkko Ikonen, piiriliiton toiminnanjohtaja Pirkko Heinonen ja piiriliiton hallintoelimiin kuulunut emäntä Anni Peura. Nämä 12 henkilöä olivat siten yhdistyksen perustajajäseniä.

Puheenjohtajaksi valittiin Saara Moilanen, varapuheenjohtajaksi Salme Riipinen, Sihteeriksi Maija Ahonen, rahastonhoitajaksi Aili Kuukkanen ja muiksi hallituksen jäseniksi Ritva Kuoppala, Ritva Vilpponen, Elli Mölsä ja Martta Kokko.

Jäsenmäärä kasvoi nopeasti ollen v. 1971 lopussa 66. Sittemmin on jäsenmäärä vakiintunut yli 50:ksi ollen tällä kertaa 52.

Puheenjohtajina ovat toimineet Saara Moilanen 1 vuoden, Salme Riipinen 1 vuoden, Ritva Kuoppala 2 vuotta ja Aune Pöyhönen 6 vuotta.

Sihteerinä ovat olleet Maria Ahonen 1 vuoden ja Ulla Veijalainen 9 vuotta. Rahastonhoitajana on ollut koko ajan Aili Kuukkanen.

Nykyiseen hallitukseen kuuluvat Puheenjohtaja Aune Pöyhönen, Varapuheenjohtaja Irja Arkela, Sihteerinä Ulla Veijalainen, rahastonhoitajana Aili Kuukkanen ja muina jäseninä Ritva Vilppola, Eila Pulkkinen, Elli Mölsä, Tuula Puupponen, Tuula Virtanen ja Marjatta Linnakallio.

Marttatoiminnan periaatetta neuvontatyötä kotien hyväksi on toteutettu pääasiassa marttailloissa, joita on talvipuolella pidetty joka toinen torstai keskimäärin 11 kertaa vuodessa. osallistujia on ollut keskimäärin 22 kerrallaan. Marttailtoja täällä ei ole koskaan pidetty kodeissa, vaan ensin Osuuspankin ja Kansallispankin kokoushuoneissa ja sitten Erkan kahvilassa sekä vuoden 1972 alusta lähtien Seurakuntatalolla työpalvelua vastaan. Näiden vuosien aikana on tehty 21 palvelukertaa yhteensä 99 työpäivää.

Marttailloissa on opittu monenlaisia asioita: pakastamisesta, erilaisista ruuista, salaateista pitkänijän pitoihin, kauneuden ja terveydenhoidosta, pirtanauhoista kansanomaisista käsitöistä kinnasneulontaan, biodynaamisesta viljelystä kukkien hoitoon, kodinhoidosta, pihasuunnittelusta ja hoidosta, asunnonhankinnasta. On saatu kuluttajavalistusta ja tietoa lapsen vuodesta. On opeteltu uusia virsiä ja saatu tietoa sanomalehden toimittamisesta. Ohjelmaan on myöskin kuulunut opintokerhotoimintaa ja Martan taitomerkin suorittaminen.

Marttojen oma lehti Emäntälenti jakaa myöskin tietoa martoille. Sen asiamiehinä ovat olleet Maria Ahonen 3 vuotta ja sen jälkeen ja edelleen Hilkka Huotari.

Erittäin suosittua on ollut nykyään niin muodissa oleva retkeily. On tehty teatteriretkiä Jyväskylään, Kuopioon, Tampereelle ja Helsinkiin sekä muita retkiä lähiseudulle, että kauemmaskin. Huomattavimmat retket olivat kesällä 1972 tehty retki Ruotsiin ja vuonna 1977 tehty retki Kööpenhaminaan.

Marttojen on myöskin huolehdittava kunnostaan ja sitä varten on järjestetty kuntoviesti ja erilaisia kuntoretkiä patikoiden ja pyöräillen, keräten marjoja ja sieniä.

Juhlat kuuluvat myöskin marttojen ohjelmaan. Joka vuosi on vietetty pikkujoulua retkeillen eri kohteisiin, samoin Martan päivää heinäkuussa. Vuodesta 1973 lähtien on yhdistys järjestänyt joka vuosi vanhustentalo II joulujuhlan joulukuusen koristeluineen. Vuoden 1876 kesällä vietettiin täällä Keski-Suomen marttojen kulttuuripäivää, jonka tarjoilu järjestettiin yhdessä muiden laukaalaisten marttayhdistysten kanssa. Marttojen kirkkopyhää vietettiin aina syksyisin. tarjoilun hoitavat yhdistykset vuoronsa mukaan. Vuonna 1977 vuoro oli tämän yhdistyksen. Yhteyttä toisiin yhdistyksiin on pidetty vierailujen merkeissä.

Marttatoiminta tarvitsee myöskin varoja ja niiden hankkimiseksi on keksittävä aina uusia keinoja, jäsenmaksut ja kahvimarkat eivät riitä. Varojen hankkimiseksi on pidetty 2 myyjäiset, toiset yhdessä toisten marttayhdistysten kanssa ja osallistuttu yhteisiin joulumyyjäisiin. Pieniä arpajaisia on pidetty marttailloissa. Erittäin tuottoisia ovat olleet tarjoilut Peurungassa, jossa on hoidettu tarjoilu kansainväliselle kemistikongressille noin 300 hengelle, Paasivaaran henkilökunnalle ja Mannerheimliiton tilaisuudelle, samoin on hoidettu tarjoilua sukujuhlille ja Laukaan laturetkelle. On kerätty lumppuja ja saatu niitä noin 1500 kg. Marttapiiriliitolle on oltu työssä mehuasemalla ja kerätty tukkia marttaliitolle uuden Marttalan hyväksi ja samaa tarkoitusta varten pidettiin muiden marttayhdistysten kanssa pitkän ijän pidot. Rahallisesti on myöskin avustettu Marttalaa, ei kuitenkaan vielä koko summalla.

Huomattava yritys oli viime kesänä herättäjäjuhlien aikana, jolloin yhdistys hoiti koko ajan yhden ravintolatarjoilupisteen.

Tämän tapaista on yhdistyksen toiminta ollut kuluneen 10 vuoden aikana. 10 vuotta on melko luhyt aika yhdistyksen toiminnassa, mutta se on kuitenkin tarpeeksi pitkä aika siihen, että ura on aukaistu ja tie viitoitettu kulkea aina eteenpäin uusia toimintoja ja uusia tehtäviä etsien.

Mennet me sydämeen suljemme

aikojen saatossa kuljemme

puolesta kotien, synnyinmaan

sarkamme uudistuu.

10 – vuotismerkit:

Ahonen Maija

Huotari Hilkka

Kankkunen Oili

Kokko Martta

Kuoppala Ritva

Kuukkanen Aili

Lehtonen Kaarina

Linnakallio Marjatta

Luoma Mirja

Mölsä Elli

Naukkarinen Aili

Pulkkinen Eila

Puupponen Lyyli

Puupponen Tuula

Riipinen Salme

Veijalainen Ulla

Vilpponen Ritva